钦定古今图书集成/明伦汇编/氏族典/第571卷 > 《郑樵通志》 > 闻人诠
## 钦定古今图书集成/明伦汇编/氏族典/第571卷 > 《郑樵通志》 > 闻人诠

按《馀姚县志》：“诠字邦正，从学。外兄王守仁，嘉靖丙戌
进士，知宝应县。县南泛光湖，风涛没溺，军民病之。铨
议开越河以卫漕运，工用不烦，卒成之。选御史，巡视
山海关，修城堡四万馀丈。论救都御史王应鹏，逮入，
廷杖。为南京提学御史。以士无实学，校刻《五经》《三礼》
《旧唐书》行世，与订《阳明文录》。世宗幸承天后，行宫未”
撤，人心恐再举；诠疏撤之，出为湖广副使。归曰：“吾晚
年足迹遍天下，粤抵雁宕，闽极武夷，齐臻泰岳，楚及
武当，心目殆不凡矣。”